**Noteikumu projekta "Grozījums Ministru kabineta 2008.gada 2.jūnija noteikumos Nr.396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana""" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts "Grozījums Ministru kabineta 2008.gada 2.jūnija noteikumos Nr.396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana""" (turpmāk – noteikumu projekts) sagatavots, lai nodrošinātu efektīvu finansējuma apguvi un savlaicīgu finansējuma pārdali starp Valsts kancelejas administrētajām Eiropas Sociālā fonda aktivitātēm |
| 2. | Pašreizējā situācija un problēmas | 1.5.2.2.1.apakšaktivitātē "Sociālo partneru administratīvās kapacitātes stiprināšana" (turpmāk – 1.5.2.2.1.apakšaktivitāte) tiek īstenoti divi ierobežotas projektu atlases projekti, kuros kā finansējuma saņēmēji ir noteikti Latvijas Brīvo arodbiedrību savienība un Latvijas Darba devēju konfederācija. 1.5.2.2.1.apakšaktivitātes īstenošanas periods ir noteikts līdz 2015.gada 30.jūnijam.  Tika veikti grozījumi Latvijas Darba devēju konfederācijas īstenotajā projektā "LDDK administratīvās kapacitātes stiprināšana reģionos" un Latvijas Brīvo arodbiedrību savienības projektā "Latvijas Brīvo arodbiedrību savienības administratīvās kapacitātes stiprināšana", un kopējo attiecināmo izmaksu summa samazināta par 6 641, 79 LVL. Finansējuma samazinājums saistīts ar neattiecināmo izmaksu konstatēšanu projektos saistībā ar degvielas izmaksām, normatīvo aktu ekspertīzes izmaksām zinātnes un inovāciju jomā, publicitātes prasību neievērošanu un administratīvajām izmaksām.  Valsts kanceleja kā atbildīgā iestāde, izvērtējot tās pārziņā esošo Eiropas Sociālā fonda aktivitāšu un projektu īstenošanu, piedāvā par 1.5.2.2.1.apakš­aktivitātē projekta grozījumu rezultātā atbrīvotā finansējuma daļu (6 641 LVL) samazināt 1.5.2.2.1.apakšaktivitātē pieejamo finansējumu un veikt tā pārdali uz 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana" (turpmāk – 1.5.2.2.2.apakšaktivitāte), tādējādi sekmējot darbības programmas papildinājumā "Cilvēkresursi un nodarbinātība" Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi.  Priekšlikumu veikt pārdali uz 1.5.2.2.2.apakšaktivitāti Valsts kanceleja ierosina, ņemot vērā ļoti lielo projektu iesniedzēju aktivitāti un interesi par atbalsta saņemšanu šīs apakšaktivitātes ietvaros. Pēdējās 1.5.2.2.2.apakš­aktivitātes atklātās projektu iesniegumu atlases kārtā tika iesniegti 249 projektu iesniegumi par kopējo attiecināmo izmaksu summu 4 958 264,50 LVL. Atlasē pieejamais finansējums bija 710 007,63 LVL, līdz ar to pieprasījums pēc finansējuma septiņas reizes pārsniedza piedāvājumu. Papildus norādām, ka šīs atlases ietvaros nepietiekama finansējuma dēļ ir noraidīti 129 projekti. Analogas tendences bija vērojamas arī pirmajā un otrajā atklātajā projektu iesniegumu atlasē 1.5.2.2.2.apakšaktivitātē |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts paredz veikt grozījumu Ministru kabineta 2008.gada 2.jūnija noteikumos Nr.396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana"", samazinot kopējo apakšaktivitātei pieejamo finansējumu no 2 244 185 latiem uz 2 237 544 latiem, kā arī attiecīgi mainot Eiropas Sociālā fonda finansējuma un valsts budžeta finansējuma summas |
| 5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |
| Anotācijas II, III sadaļa – projekts šīs jomas neskar | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.1. un 1.5.2.2.2.apakšaktivitātes finansējumu. Noteikumu projekts izskatāms Ministru kabinetā vienlaikus ar grozījumiem darbības programmas "Cilvēkresursi un nodarbinātība" papildinājumā, grozījumiem Ministru kabineta 2008.gada 25.novembra notei­kumos Nr.963 "Noteikumi par darbības pro­grammas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"" |
| 2. | Cita informācija | Nav |
| Anotācijas V, VI un VII sadaļa – projekts šīs jomas neskar | | |

Ministru prezidents V.Dombrovskis

Vizē:

Valsts kancelejas direktore E.Dreimane

2012.12.14. 11:14

547

Garkalne 67082950

maruta.garkalne@mk.gov.lv